25 студзеня 2012 года ў 18.00 Беларускі Дом у Варшаве запрашае на прэзентацыю 2 кніг Аляксандра Тамковіча. Адна з кнігаў Супраць плыніпрысвечана Плошчы-2010, а другая Без палітыкі распавядае аб невядомых захапленнях і хобі вядомых апазіцыйных палітыкаў. Героі кнігі Супраць плыні – удзельнікі Плошчы-2010, асуджаныя па крымінальных абвінавачаннях, частка якіх да гэтага часу знаходзіцца за кратамі, частка – ужо на свабодзе. Яны розныя – дасьведчаныя паэт Уладзімір Някляеў, прафесар Анатоль Паўлаў, палітык Мікалай Статкевіч, зусім юныя Фёдар Мірзаянаў, Мікіта Ліхавід і загартаваныя ў жорсткіх ідэйных баях Анатоль Лябедзька, Павел Севярынец. Іх усіх абяднала вера ў справядлівасць, любоў да Бацькаўшчыны, гатоўнасць змагацца за праўду і справядлівасць. Падзеі 19 снежня 2010 года настолькі значна ўскалыхнулі грамадства, што дагэтуль усе міфы пра так званую беларускую памяркоўнасць і стабільнасцьякія мы чуем апошнія 17 год, не больш як спроба выдаць асабістыя мары за сапраўдную рэчаіснасць. Кніга менавіта пра гэта і пра тых, хто адважыўся пайсці супраць плыні – гаворыцца ў анатацыі да яе. 